**Ministru kabineta rīkojuma projekta “Par apropriācijas pārdali starp Iekšlietu ministrijas pasākumiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta 2009. gada 15. decembra instrukcijas Nr.19 ”Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par apropriācijas pārdali starp Iekšlietu ministrijas pasākumiem” (turpmāk – rīkojuma projekts) sagatavots, pamatojoties uz:* likuma “Par valsts budžetu 2018. gadam” 30. panta 10. punktu un 31. panta 5. punktu;
* Valsts un pašvaldību institūciju amatpersonu un darbinieku atlīdzības likuma (turpmāk – Atlīdzības likums) Pārejas noteikumu 8.15 punkta 3. apakšpunktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I. Finansējuma pārdale budžeta programmas 10.00.00 “Valsts robežsardzes darbība” ietvaros****Finanšu līdzekļu ekonomija**Finanšu līdzekļu ekonomija ir izveidojušies, saistībā ar šādu pasākumu ieviešanu:* jaunā politikas iniciatīva “Robežsargu skaita blīvumu uz “zaļās” robežas palielināšana atkarībā no pastāvošajiem riska faktoriem (30 amatpersonas)” (finansējuma ietaupījums **164 000 *euro***, ņemot vērā finansējuma apguves rādītājus uz 2018. gada 31. augustu un prognozi līdz gada beigām);

Līdz 2018. gada 21. februārim Valsts robežsardzes amatpersonas bija kadeta amatā, absolvējot Valsts robežsardzes koledžu ar mēnešalgu 455 *euro*. Ņemot vērā studiju procesa organizēšanas kārtību Valsts robežsardzes koledžā, izveidot inspektora amatus ar 2018. gada 1. janvāri nebija iespējams. Pēc Valsts robežsardzes koledžas absolvēšanas kadeti turpmāko dienesta pieredzi 1-4 gadu garumā apgūst jaunākā inspektora amatā, tādējādi veidojas finanšu līdzekļu ekonomija starp atalgojuma līmeņiem, līdz amatpersonas sasniegs pietiekošu kompetences līmeni, lai tiktu pārceltas sākotnēji plānotajā inspektora amatā.* septiņu amata vietu uzturēšana Valsts robežsardzē (saistībā ar Rīcības plānu personu, kurām nepieciešama starptautiskā aizsardzība, pārvietošanai un uzņemšanai Latvijā) (finansējuma ietaupījums **43 000 *euro***, ņemot vērā finansējuma apguves rādītājus uz 2018. gada 31. augustu un prognozi līdz gada beigām);

 Kopš 2018. gada sākuma netiek aizpildītas visas plānotās 7 amata vietas (līdz 2018. gada maijam – 6 amatpersonas, maijā un jūnijā –4 amatpersonas). Amatpersonas tiek norīkotas ņemot vērā faktisko dienesta nepieciešamību (2018. gada laikā ir būtiski samazinājies uzņemto personu skaits). Pašreiz netiek prognozēts, ka 2018. gada ceturtajā ceturksnī darba apjoms pieaugtu, tādejādi plānojama finanšu līdzekļu ekonomija.**Finanšu līdzekļu pārdale**Ņemot vērā Valsts robežsardzes pasākumu ieviešanas rādītājus, Iekšlietu ministrijas budžeta programmā 10.00.00 “Valsts robežsardzes darbība” 2018. gadā veidojas finanšu līdzekļu ekonomija **207 000 *euro*** apmērā, kuru nepieciešams pārdalīt, lai Valsts robežsardzes amatpersonām izmaksātu prēmijas atbilstoši Valsts un pašvaldību institūciju amatpersonu un darbinieku atlīdzības likuma pārejas noteikumu 8. piecpadsmit prim punkta 3.apakšpunktam. Saskaņā ar Atlīdzības likuma Pārejas noteikumu 8.15punkta 3. apakšpunktu papildus Atlīdzības likuma 16. pantā noteiktajam var prēmēt arī Iekšlietu ministrijas sistēmas iestādes – Valsts robežsardzes amatpersonas (darbiniekus), ja šo amatpersonu (darbinieku) darbības rezultātā ir būtiski uzlabota situācija ēnu ekonomikas apkarošanā un godīgas konkurences veicināšanā.Lēmumu par Valsts robežsardzes amatpersonu (darbinieku) prēmēšanu saskaņā ar Atlīdzības likuma Pārejas noteikumu 8.15punkta 3. apakšpunktupieņem Ministru kabinets, pamatojoties uz Iekšlietu ministrijas sniegto informāciju. Valsts robežsardzes darbības rezultāti Valsts robežsardze 2018. gadā (līdz 2018. gada 12. septembrim), izpildot normatīvajos aktos noteiktos uzdevumus, kā arī pasākumus, kas minēti tiesībaizsardzības iestāžu Rīcības plānā cīņā pret akcīzes preču nelikumīgu apriti Latvijā 2016. –2018. gadam, gan uz valsts robežas, gan arī savas kompetences ietvaros valsts iekšienē, patstāvīgi vai sadarbībā ar citām tiesību aizsardzības iestādēm veica pasākumus cīņā pret akcīzes preču (tabakas izstrādājumu, alkoholisko dzērienu un naftas produktu) kontrabandu un to nelegālu tirdzniecību Latvijā.Pārskata periodā Valsts robežsardzes amatpersonas konstatēja 150 *(2017. gadā līdz 12. septembrim – 196)* akcīzes preču nelikumīgas pārvietošanas gadījumus. Lielākā daļa no atklātajām kontrabandas precēm bija tabakas izstrādājumi. Kopumā Valsts robežsardze patstāvīgi vai sadarbībā ar citām tiesību aizsardzības iestādēm aizturēja un izņēma:1) 51 059 970 dažādu marku cigaretes *(2017. gada attiecīgajā laika posmā – 29 672 294)*; 2) 2 148 litrus degvielas un naftas produktu *(2017.gada attiecīgajā laika posmā – 3 778)*; 3) 421,5 litrus alkoholisko dzērienu *(2017.gada attiecīgajā laika posmā – 6 578,9)*.Kontrabandas gadījumi valsts robežas šķērsošanas vietās un uz „zaļās robežas” tiek atklāti, veicot ne tikai regulāros ikdienas robežuzraudzības un robežpārbaudes pasākumus, bet arī īstenojot operatīvās darbības pasākumus. Šo pasākumu rezultātā 2018 .gadā Valsts robežsardze:1) uzsāka 20 administratīvā pārkāpuma lietas *(2017. gada attiecīgajā laika posmā – 19)*;2) 2018. gada augustā sadarbības ietvaros ar Valsts ieņēmumu dienesta amatpersonām un Baltkrievijas tiesību aizsardzības iestādēm aizturēja no Baltkrievijas Republikas Latvijas Republikā iebraucošās 2 kravas automašīnas un 2 personas par cigarešu kontrabandu lielos apmēros. Tika izņemtas 10 000 000 cigaretes;3) uzsāka 20 kriminālprocesus *(2017. gada attiecīgajā laika posmā – 37)*. No uzsāktajiem kriminālprocesiem: 12 kriminālprocesi pēc Krimināllikuma 221. panta „Alkoholisko dzērienu un tabakas izstrādājumu nelikumīga uzglabāšana, pārvietošana (pārvadāšana) un realizācija”, 5 kriminālprocesi – pēc Krimināllikuma 190. panta „Kontrabanda”, 2 kriminālprocesi – pēc Krimināllikuma 191.panta “Neatļautas darbības ar muitošanai pakļautām precēm un citām vērtībām” un 1 kriminālprocess – pēc Krimināllikuma 221.2panta „Nelikumīgu alkoholisko dzērienu izgatavošana (ražošana), glabāšana un pārvietošana”. Norādītajos kriminālprocesos kriminālprocesuālo darbību rezultātā izņemtas 11 741 800 cigaretes un 400 litri alkohola.Izvērtējot iepriekš minētos rezultatīvos rādītājus, Valsts robežsardze secina, ka 2018. gadā *(līdz 2018. gada 12. septembrim)*, salīdzinot ar šo laika posmu 2017. gadā, samazinājies ir: 1) gan konstatēto akcīzes preču nelikumīgas pārvietošanas gadījumu skaits – par 46 gadījumiem jeb 23%, 2) gan uzsākto kriminālprocesu skaits – par 17 kriminālprocesiem jeb 46%, 3) gan izņemto degvielas un naftas produktu daudzums – par 1 630 litriem jeb 43%, 4) gan izņemto alkoholisko dzērienu daudzums – par 6 157,4 litriem jeb 15,5 reizes. Palielinājies ir uzsākto administratīvo pārkāpumu lietu skaits – par 1 lietu jeb 5%. Savukārt būtiski ir palielinājies kopējais izņemto cigarešu skaits – par 21 387 676 cigaretēm jeb 72%. Valsts robežsardzes ieskatā, vērtējot robežsargu ieguldījumu ēnu ekonomikas apkarošanā, būtisks ir lielais pieaugums izņemto cigarešu apmērā, jo tādējādi tika novērsta šīs akcīzes preces veida nelikumīga izplatīšana (tirgošana), kas pakārtoti valstij radītu finanšu zaudējumus nenomaksātu nodokļu veidā. Pamatojoties uz iepriekš minēto, Iekšlietu ministrija uzskata, ka apkopotā statistika liecina, ka Valsts robežsardzes veiktie pasākumi ir pozitīvi ietekmējuši ēnu ekonomikas apkarošanas plānošanu, organizēšanu un īstenošanu Valsts robežsardzē.Valsts robežsardzes ieguldījumu apliecina arī Valsts ieņēmumu dienesta sniegtā informācija: 2018. gada 8 mēnešos akcīzes nodoklis kopā (tai skaitā arī par alkoholiskajiem dzērieniem, alu, tabakas izstrādājumiem un naftas produktiem) faktiski iekasēts 101,9% apmērā no pārskata perioda plānā noteiktajam.[[1]](#footnote-1) Papildus Valsts robežsardzes amatpersonas aktīvi ir iesaistījušās nelikumīgas nodarbinātības apkarošanā, kas ir neatņemama ēnu ekonomikas veicinošā sastāvdaļa. 2018. gada 8 mēnešos Valsts robežsardzes amatpersonas ir konstatējušas 211 pārkāpumu attiecībā uz ārzemnieka nodarbinātību, kā arī 31 pārkāpumu attiecībā uz darba devēju, kas ir nelikumīgi nodarbinājis ārzemnieku. Jāatzīmē, ka konstatēto pārkāpumu skaits salīdzinot ar 2017. gadu ir pieaudzis vairāk kā par 130%, kas liecina par būtisku pieaugumu.Kopš 2010. gada, kad tika pieņemts tiesībaizsardzības iestāžu Rīcības plāns, lai aktivizētu cīņu pret cigarešu kontrabandu un nelegālu cigarešu tirdzniecību Latvijā, Valsts robežsardze katru gadu aktīvi iesaistās plānā paredzēto pasākumu izpildē, kā arī pastiprināti pievērš uzmanību akcīzes preču nelikumīgas aprites mazināšanai. Lai motivētu amatpersonas turpmāk veikt pasākumus, kas saistīti ar ēnu ekonomikas apkarošanu, Valsts robežsardze 2017. gadā izmaksāja prēmijas 310 amatpersonām. Šogad prēmējamo amatpersonu skaits varētu būt līdzīgs.Lai prēmētu Valsts robežsardzes amatpersonas saskaņā ar Atlīdzības likuma Pārejas noteikumu 8.15punkta 3. apakšpunktu, nepieciešams segt izdevumus **207 000 *euro*** apmērā. **II. Finansējuma pārdale budžeta apakšprogrammas 11.01.00 “Pilsonības un migrācijas lietu pārvalde” ietvaros****Finanšu līdzekļu ekonomija**Finanšu līdzekļu ekonomija ir izveidojušies, saistībā ar šādu pasākumu ieviešanu:* sešu amata vietu uzturēšana Pilsonības un migrācijas lietu pārvaldē (saistībā ar Rīcības plānu personu, kurām nepieciešama starptautiskā aizsardzība, pārvietošanai un uzņemšanai Latvijā) (finansējuma ietaupījums **30 722 *euro***, ņemot vērā finansējuma apguves rādītājus uz 2018. gada 31. augustu un prognozi līdz gada beigām);

Finanšu resursu ekonomija veidojas darbiniekiem atrodoties prombūtnē, un to ietekmē ikgadējās novērtēšanas prēmijas un atvaļinājuma pabalsta apmērs (Pilsonības un migrācijas lietu pārvaldē tas noteikts minimālā apmērā – 35% apmērā no mēnešalgas, ja darbinieks nostrādājis mazāk nekā 3 gadus. Faktiskie izdevumi 2018. gada astoņos mēnešos ir 76 334 *euro* un prognozētais nepieciešamais finansējums līdz gada beigām 36 678 *euro*. Pavisam atlīdzībai sešu amata vietu uzturēšanai plānoti 143 734 *euro* – faktiskā izpilde 76 334 *euro* – prognozētais nepieciešamais finansējums līdz gada beigām 36 678 *euro* = 30 722 *euro.** pasākums “PMIC “Mucenieki” telpu pielāgošanu lielāka patvēruma meklētāju skaita izmitināšanai (tehniskā pārplānošana, rekonstrukcija, remonts) un pasākums “PMIC “Mucenieki” ēku un katlu mājas (ar gāzes pieslēguma izveidi) pārbūve, papildu resursu piesaiste aizturēto patvēruma meklētāju un nelegālo imigrantu izmitināšanai” (medicīnas kabineta uzturēšana, objekta fiziskā apsardze un piekļuves kontroles sistēmas uzturēšana) (finansējuma ietaupījums **20 810 *euro***, ņemot vērā finansējuma apguves rādītājus uz 2018. gada 31. augustu un prognozi līdz gada beigām);

Finanšu resursu ekonomija veidojas, jo:* par medicīnas kabineta uzturēšanu PMIC “Mucenieki” atbilstoši līguma nosacījumiem, apmaksa tiek veikta pēc pakalpojuma saņemšanas, tādējādi veidojas finanšu līdzekļu ekonomija 3 470 *euro* apmērā;
* PMIC “Mucenieki” piekļuves kontroles sistēmas (turpmāk – Sistēma) tika izveidota un iegādāta tikai 2018. gada jūnijā. 2018. gadā nodrošināta bezmaksas uzturēšana (garantijas termiņš). Izdevumi Sistēmas uzturēšanai sākotnēji tika plānoti no 2018. gada janvāra (Sistēmas iegādes apmaksa sākotnēji tika plānota 2017. gada III ceturksnī), bet Sistēmas iegādes iepirkuma procedūras vairākkārtīgi beidzās bez rezultātiem. Tādējādi veidojas finanšu līdzekļu ekonomija 12 760 *euro* apmērā;
* lai nodrošinātu fizisko apsardzi PMIC “Mucenieki”, pavisam plānoti 154 984 *euro*. 154 984 *euro* – faktiskā izpilde 32 084 *euro* – prognozētais nepieciešamais finansējums līdz gada beigām 18 320 *euro* = 4 580 *euro*.
* finansiālais atbalsts bēglim un alternatīvo statusu ieguvušai personai (finansējuma ietaupījums **3 865 *euro***, ņemot vērā finansējuma apguves rādītājus uz 2018. gada 31. augustu un prognozi līdz gada beigām);

Saskaņā ar Ministru kabineta 2017. gada 6. jūnija noteikumiem Nr.302 “Noteikumi par vienreizējo finansiālo atbalstu un pabalstu uzturēšanās izmaksu segšanai bēglim un alternatīvo statusu ieguvušai personai”, bēglim un alternatīvo statusu ieguvušai personai sniedz atbalstu. Faktiskie izdevumi 2018. gada stoņos mēnešos ir 7 643 *euro* un prognozētais nepieciešamais finansējums līdz gada beigām 6 440 *euro*. Pavisam atbalstam bēglim un alternatīvo statusu ieguvušai personai plānoti 17 948 *euro* – faktiskā izpilde 7 643 *euro* – prognozētais nepieciešamais finansējums līdz gada beigām 6 440 *euro* = 3 865 *euro.***Finanšu līdzekļu pārdale**Ņemot vērā Pilsonības un migrācijas lietu pārvaldes pasākumu ieviešanas rādītājus, Iekšlietu ministrijas budžeta apakšprogrammā 11.01.00 “Pilsonības un migrācijas lietu pārvalde” 2018. gadā veidojas finanšu līdzekļu ekonomija **55 397 *euro*** apmērā, kuru nepieciešams pārdalīt šādiem pasākumiem:* materiālajai palīdzībai repatriantiem **(42 966 *euro*)**

Saskaņā ar Repatriācijas likuma 20. pantu Pilsonības un migrācijas lietu pārvalde sniedz materiālo palīdzību repatriantiem. 2005. gadā tika piešķirts finansējums 71 144 *euro* apmērā, kas ir nepietiekams finansējums, lai Repatriācijas likuma 20. panta noteiktajā apjomā sniegtu  materiālo palīdzību repatrianta statusu ieguvušajām personām.  Papildus finansējums nepieciešams, jo finansiālu ietekmi rada minimālās mēneša darba algas palielinājums valstī. Minimālā mēneša darba alga 2017. gadā  bija 380 *euro* un attiecīgi pabalsta apmērs repatriantam bija 342 *euro* (90%  no valstī noteiktās minimālās mēneša darba algas). 2018. gadā minimālā mēneša darba alga palielināta, un tā noteikta 430 *euro* apmērā (pabalsta apmērs 2018. gadā ir 387 *euro*). Personu skaits, kurām tiek piešķirts repatrianta statuss,  nemazinās.* Pilsonības un migrācijas lietu pārvaldes patvēruma meklētāju izmitināšanas centrā izmitināta patvēruma meklētāja uzturam un dienasnaudas izmaksai paredzēto izdevumu segšanai **(12 431 *euro*)**

Ministru kabineta 2016. gada 12. jūlija noteikumi Nr. 449 “Noteikumi par patvēruma meklētāja uzturam un dienasnaudas izmaksai paredzēto izdevumu apmēru un segšanas kārtību” nosaka Pilsonības un migrācijas lietu pārvaldes patvēruma meklētāju izmitināšanas centrā izmitināta patvēruma meklētāja uzturam un dienasnaudas izmaksai paredzēto izdevumu apmēru un segšanas kārtību. Papildus finansējums uzturam un dienasnaudas izmaksai, lai nodrošinātu patvēruma meklētājus ar uztura, higiēnas un pirmās nepieciešamības precēm, tai skaitā arī  pārvietotās personas, kuras tika pārņemtas 2017. gada ceturtajā ceturksnī un turpināja uzturēties PMIC “Mucenieki” 2018. gadā līdz  bēgļa un alternatīvā statusa saņemšanai, nepieciešams, ņemot vērā finansējuma apguves rādītājus (uz 2018. gada 31. augustu apgūts finansējums 37 133 *euro* apmērā jeb 84,2% apmērā no 2018.gadam plānotā finansējuma) un prognozi līdz gada beigām.Detalizēti aprēķini pievienoti anotācijas pielikumā.Likuma “Par valsts budžetu 2018. gadam” 30. pants nosaka, ka finanšu ministram ir tiesības budžeta resoram likumā noteiktās apropriācijas ietvaros pārdalīt apropriāciju starp programmām, apakšprogrammām, budžeta izdevumu kodiem atbilstoši ekonomiskajām kategorijām, ievērojot arī nosacījumu (10.punkts), ka nav pieļaujama apropriācijas pārdale citiem mērķiem no neatliekamajiem pasākumiem 2016.-2018.gadam, jaunajām politikas iniciatīvām un citiem prioritārajiem pasākumiem 2017.-2019. gadam un prioritārajiem pasākumiem 2018.-2020. gadam piešķirtā finansējuma. Savukārt minētā likuma 31. panta 5.punkts nosaka, ka šā likuma [30. panta](https://likumi.lv/ta/id/287244-par-valsts-budzetu-2017-gadam#p30) nosacījumi neattiecas uz apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot šā likuma [30. panta](https://likumi.lv/ta/id/287244-par-valsts-budzetu-2017-gadam#p30) nosacījumus. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali.Ņemot vērā minēto, pievienotais Ministru kabineta rīkojuma projekts paredz:* atļaut Iekšlietu ministrijai pārdalīt finansējumu budžeta programmas 10.00.00 “Valsts robežsardzes darbība” ietvaros un budžeta apakšprogrammas 11.01.00 “Pilsonības un migrācijas lietu pārvalde” ietvaros starp pasākumiem un izdevumu klasifikācijas kodiem atbilstoši ekonomiskajām kategorijām (EKK);
* Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei;
* finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas nav iebildusi pret apropriācijas pārdali, veikt apropriācijas pārdali.
 |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts robežsardze, Pilsonības un migrācijas lietu pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 262 397 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 262 397 | 262 397 | 0 | 0 | 0 | 0 | 0 |
| 2.1. valsts pamatbudžets | 0 | 262 397 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 262 397 | 0 | 0 | 0 | 0 | 0 |
| 3.1. valsts pamatbudžets | 0 | - 262 397 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 262 397 | X | 0 | X | 0 | 0 |
| 5. Precizēta finansiālā ietekme | X |  | X | 0 | X | 0 | 0 |
| 5.1. valsts pamatbudžets |   | 0 | 0 | 0 |
| 5.2. speciālais budžets |   | 0 | 0 | 0 |
| 5.3. pašvaldību budžets |   | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | I. Finansējuma pārdale budžeta programmas **10.00.00 “Valsts robežsardzes darbība”** ietvaros Izdevumi **207 000 *euro*** apmērā (izdevumu klasifikācijas kodi atbilstoši ekonomiskajām kategorijām 1148 “Prēmijas un naudas balvas” un 1210 “Darba devēja valsts sociālās apdrošināšanas obligātās iemaksas”) tiks segti budžeta programmas 10.00.00 “Valsts robežsardzes darbība” ietvaros.Finansējuma pārdales kopsavilkums

|  |  |  |
| --- | --- | --- |
| Budžeta programma | Izdevumi | Pārdale  |
| **10.00.00** | **Kopā:** | **0** |
|  | Uzturēšanas izdevumi | 0 |
| Pārdale  | EKK 1000 | -207 000 |
| EKK 1000 | 207 000 |

II. Finansējuma pārdale budžeta apakšprogrammas **11.01.00 “Pilsonības un migrācijas lietu pārvalde”** ietvaros Izdevumi **55 397 *euro*** apmērā (izdevumu klasifikācijas kods atbilstoši ekonomiskajām kategorijām 6000 “Sociālie pabalsti”) tiks segti budžeta apakšprogrammas 11.01.00 “Pilsonības un migrācijas lietu pārvalde” ietvaros.Finansējuma pārdales kopsavilkums

|  |  |  |
| --- | --- | --- |
| Budžeta apakšprogramma | Izdevumi | Pārdale  |
| **11.01.00** | **Kopā:** | **0** |
|  | Uzturēšanas izdevumi | 0 |
| 1.pārdale  | EKK 1000 | -30 722 |
| EKK 6000 | 30 722 |
| 2.pārdale  | EKK 2000 | -20 810 |
| EKK 6000 | 12 244 |
| EKK 6000 | 8 566 |
| 3.pārdale | EKK 6000 | -3 865 |
| EKK 6000 | 3 865 |
| **Kopā** | **EKK 1000** | **-30 722** |
| **EKK 2000** | **-20 810** |
| **EKK 6000** | **51 532** |

Detalizēti aprēķini iekļauti anotācijas pielikumā.Projektam nav ietekmes uz kopējiem valsts budžeta izdevumiem.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas netiek plānotas. |
| 8. Cita informācija | Aprēķinos norādītas indikatīvās izmaksas. Izdevumi pa izdevumu EKK un apakšpasākumiem var tikt precizēti atbilstoši faktiskajai situācijai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Finanšu ministrija, Pilsonības un migrācijas lietu pārvalde, Valsts robežsardze.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iekšlietu ministrs Rihards Kozlovskis

Vīza:

valsts sekretārs Dimitrijs Trofimovs

17.10.2018 13:59

2817

I.Potjomkina

67219606, ieva.potjomkina@iem.gov.lv

I.Ivanova

67075674, jelena.ivanova@rs.gov.lv

R.Brīvniece

67219453, ramona.brivniece@pmlp.gov.lv

1. https://www.vid.gov.lv/sites/default/files/ienemumi\_08\_2018\_publikacijai.pdf [↑](#footnote-ref-1)